रिसाला चौक के बाहर टेंपो स्टैंड, व्यापारियों ने लगाया जाम
हाईकोर्टके निर्देशों के बावजूद प्रशासन की ओर से शहर के रिसाला चौक से रिक्शा स्टैण्ड संचालन जारी रखने से हो रही परेशानियों पर व्यापारियों ने सोमवार को आक्रोश जताया। रिसाला चौक के बाहर व्यापारियों ने करीब 20 मिनट तक सड़क जाम कर प्रशासन के खिलाफ विरोध प्रकट किया।
उल्लेखनीय है कि शहर में इन दिनों गुजराती वैष्णवों की अावक बढ़ गई है। सीजन के दिनों में स्थानीय प्रशासन शहर में चल रहे रिक्शों का स्टैंड माणक चौक से हटा कर रिसाला चौक के बाहर सड़क पर अस्थाई तौर पर संचालित करता है। रिसाला चौक के बाहर आधी सड़क पर रिक्शा लाईन से खड़े हो जाते हैं, रिसाला चौक में ही कार पार्किंग है, पार्किंग से कार के निकलने पर रिक्शा कार सड़क की पूरी जगह घेर लेती है। इससे सामने से रहे दुपहिया अन्य वाहनों से दिनभर रिसाला चौक से बैंक ऑफ बड़ौदा तक जाम लगा रहता है। पैदल चलने, दुकानों के बाहर खड़े रहने तक की जगह तक नहीं रहती है। व्यापारियों ने पुलिस प्रशासन की व्यवस्था के खिलाफ विरोध जताया। सुबह 10.30 बजे दुकानदार सड़क पर इकट्ठा हुए तथा सड़क जाम कर दी। कुछ ही देर में सड़क पर वाहनों राहगीरों की भीड़ जमा हो गई। सूचना पर पहुंचे यातायात पुलिस कर्मियों ने व्यापारियों से समझाइश कर रास्ता खुलवाया। करीब 20 मिनट तक पुलिस व्यापारियों में रिक्शा स्टैंड, सड़क यातायात पर बहस होती रही। पुलिस की ओर से यातायात सुचारू करने, रिक्शों को दीवार के सहारे लगाने की बात कहने पर व्यापारी शांत हुए।
हाईकोर्टके आदेशों की अवहेलना : उल्लेखनीयहै कि हाईकोर्ट ने शहर की यातायात व्यवस्था पर टिप्पणी करते हुए जिला प्रशासन को विशेष निर्देश दिए थे। गत 30 जुलाई 2015 को राजस्थान हाईकोर्ट ने शहर के बस स्टैंड से मंदिर तक यातायात व्यवस्था सुधारने, चारपहिया वाहनों के प्रवेश बंद करने, रिसाला चौक के बाहर से रिक्शा स्टैंड हटवाने, सड़क से लावारिस पशुओं को हटाने सहित अन्य निर्देश दिए थे। उस दौरान कोर्ट ने मंदिर में दर्शन व्यवस्था पर भी निर्देश दिए थे। मंदिर प्रशासन ने विपरीत दिशा से जाने पर रोक लगा कुछ हद तक कोर्ट निर्देशों की पालना की थी। लेकिन पुलिस प्रशासन यातायात सुचारू नहींं कर सका।
नहींहै पार्किंग, स्टैंड : शहरकी आबादी करीब 50 हजार है। लेकिन 1 भी पार्किंग या रिक्शा स्टैंड नहीं है। बस स्टैण्ड से बाजार तक चलने वालो रिक्शों के लिए माणक चौक पर सड़क किनारे स्टैंड माना गया है। वहां भी सड़क किनारे खड़े रिक्शे जाम की स्थिति पैदा करते है। इसके अलावा नपा प्रशासन ने शहर में कहीं भी रिक्शा स्टैंड के लिए जगह निर्धारित नहीं की है। रिक्शा वाले मनमर्जी सुविधानुसार शहर के विभिन्न इलाकों, मोहल्लों में खड़े रहते हैं। शहर में करीब 1400 टेंपो है। इधर, नगरपालिकाध्यक्ष लालजी मीणा का कहना है कि रिसाला चौक के बाहर अस्थाई व्यवस्था है। स्थाई स्टैण्ड के लिए मंदिर प्रशासन उच्चाधिकारियों से जगह को लेकर चर्चा की जा रही है।
शहर की भौगोलिक स्थिति ही ऐसी है कि स्टैंड के लिए जगह ही नहीं है। रिक्शा यूनियन भी अपने सुझाव दे सकती है।
hne_Deva hin_Deva hin_Deva hin_Deva hin_Deva hin_Deva